Գինեգործների կանոնները (ֆիլմ)

Գինեգործների կանոնները (անգլ.՝ The Cider House Rules), ռեժիսոր Լասե Հալսթրյոմի ֆիլմը, որը նկարահանվել է ըստ Ջոն Իրվինգի համանուն վեպի (1985):


== Սյուժե (դիպաշար) ==
1943 թվական։ Ինչ-որ տեղ հեռվում ընթանում է Երկրորդ համաշխարհային պատերազմը, իսկ որբերի Սենթ Քլաուդ կացարանում՝ Նոր Անգլիայի ծայրագավառում, լուծվում են մարդկային այլ խնդիրներ։ Կացարանը ղեկավարում է բժիշկ Լարչը։ Պատանի Հոմեր Ուելսը մեծացել է մանկատանը և երբեք չի լքել դրա սահմանները։ Նա չի ստացել մասնագիտական կրթություն, բայց նաև առաջադիմել է մանկաբարձության և գինեկոլոգիայի մեջ՝ օգնելով բժիշկ Լարչին։ Ժամանակ առ ժամանակ նրանք անցկացնում են հղիության ընդհատման կիսաօրինական գործողություններ։ Որբանոց են գալիս Քենդի Քենդալը և նրա սիրելի Ուոլի Ուորթինգտոնը, որը շուտով պիտի մեկնի ճակատ։ Քենդին հղի է և խնդրում է աբորտ անել։
Հոմերը մոտիկից ծանոթանում է մի զույգին և վիրահատությունից հետո Քենդիի հետ լքում է Սենթ Քլոուդը, որպեսզի ճանաչի մեկ այլ կյանք, որի մասին միայն երազել էր։ Նա տեղափոխվում է անմիջապես ծովի ափին գտնվող Ուորթինգտոնների կալվածք։ Այնտեղ սփռված են պտղատու այգիներ, Սայդեր Հաուս խնձոր են հավաքում և խնձորօղի պատրաստում։ Հոմերը որոշում է որպես աշխատող մնալ ֆերմայում, նա խնձոր է հավաքում և օմարներ բռնում։ Շուտով Հոմերը դառնում է հիանալի բերքահավաք և շուտով ընկերներ են հայտնվում սեզոնային սևամորթ աշխատողների շրջանում՝ գլխավորությամբ Արթուր Ռոուզի։ Ուոլին գնում է պատերազմ։ Քենդի տխրում է մենակությունից եւ շուտով մերձենում է Հոմերի հետ. նրանց միջև առաջանում է կապ։
Բժիշկ Լարչը փորձում է վերադարձնել Հոմերին։ Նրանք նամակագրական կապ ունեն։ Լարչը կեղծել է փաստաթղթերը և բժշկական դիպլոմը ու առաջարկում է կացարանի հոգաբարձուների խորհրդին Հոմեր Ուելսի թեկնածությունը։ Սակայն Հոմերին դուր է գալիս իր կենսակերպը և չի պատրաստվում վերադառնալ։ Ֆերմայում սկանդալ է տեղի ունենում։ Արթուրի աղջիկը՝ խնձոր հավաքող Ռոզի Ռոուզը, հղիացել է և, ինչպես պարզվում է, իր հորից։ Հոմերն առաջարկում է աբորտ անել, և նա համաձայնում է։ Փորձելով փախչել՝ Ռոզին մի քանի անգամ հարվածել է հորը դանակով և դիմել է փախուստի։ Արթուրը մահից առաջ խնդրում է ասել, որ ինքն ինքնասպան է եղել։
Ուոլի Ուորթինգտոնից տխուր լուրեր են գալիս։ Նրա ինքնաթիռը խփել են, և նա ջունգլիներով փախչելիս հիվանդացել է էնցեֆալիտով։ Ուոլին գոտկատեղից ներքև կաթվածահար է։ Քենդի որոշում է մնալ նրա հետ և խնամել հաշմանդամին։
Որբանոցից գալիս է նամակ, որում հաղորդվում է եթերի մեծ չափաբաժնից մահացած բժիշկ Լարչի մահվան մասին։ Վերջում Հոմեր Ուելսը վերադառնում է Սենթ Քլաուդ որբանոց և ղեկավարում այն։


== Դերերում ==


== Ֆիլմի նկարահանումներ ==
Ռեժիսորը պետք է լիներ Ֆիլիպ Բորսոսը, բայց նա մահացավ լեյկոզից նախքան նկարահանումների մեկնարկը։ Ռեժիսորական աթոռի մյուս հավակնորդ Մայքլ Ուինթերբոտը սցենարի հեղինակ Ջոն Իրվինգի հետ ապագա ֆիլմի հարցում տեսակետների բախում ունեցավ։ Իրվինգը ֆիլմում խաղացել է կայարանի վերակացուի, իսկ նրա որդին՝ Քոլինը, կատարել է մայոր Ուինսլոուի դերը, որը ֆերմա է գալիս Ուոլիի մասին լուրերով։


== Մրցանակներ ==
2000 - երկու «Օսկար» մրցանակ՝ տղամարդու երկրորդ պլանի լավագույն դերակատարում (Մայքլ Քեյն), լավագույն սցենար (Ջոն Իրվինգ), ինչպես նաև 5 անվանակարգերում՝ լավագույն ֆիլմ (Ռիչարդ Ն. Գլադշթեյն), լավագույն ռեժիսոր (Լասե Հալսթրյոմ), բեմադրող նկարչի լավագույն աշխատանք (Դևիդ Գրոփմեն, Բեթ Ա. Ռուբինո), լավագույն մոնտաժ (Լիզա Զենո Չուրգին), լավագույն երաժշտություն (Ռեյչել Փորթման)։
2000 - «Ոսկե գլոբուս» մրցանակաբաշխության երկու անվանակարգում՝ տղամարդու երկրորդ պլանի լավագույն դերակատարում (Մայքլ Քեյն), լավագույն սցենար (Ջոն Իրվինգ)։
2000 - BAFTA մրցանակի երկրորդ պլանի լավագույն տղամարդու դերի անվանակարգում (Մայքլ Քեյն)։
2000 - ԱՄՆ կինոդերասանների Գիլդիայի մրցանակ երկրորդ պլանի լավագույն տղամարդու դերի (Մայքլ Քեյն) համար, ինչպես նաև  լավագույն դերասանական կազմ անվանակարգում։


== Ծանոթագրություններ ==


== Արտաքին հղումներ ==
«Գինեգործների կանոնները»(անգլ.) ֆիլմը Internet Movie Database կայքում
«Գինեգործների կանոնները»(անգլ.) ֆիլմը Box Office Mojo  կայքում
«Գինեգործների կանոնները»(անգլ.) ֆիլմը Rotten Tomatoes կայքում
«Գինեգործների կանոնները»(անգլ.) ֆիլմը Metacritic կայքում:
Ռոջեր Էբերթի գրաքննադատությունը
New York Times-ի գրաքննադատությունը